BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

**OPĆINA VOGOŠĆA**

**OPĆINSKI NAČELNIK**

**Služba za geodetske, imovinsko-pravne poslove,**

**i katastar nekretnina**

Broj: 08-27-1625/25

Vogošća: 11.09.2025.godine

**OPĆINSKO VIJEĆE**

**V o g o š ć a**

**PREDMET:** Odgovor na vijećničku inicijativu broj 9/18.

Vijećnik Turković Faruk (u ime Kluba vijećnika SDA) pokrenuo je sljedeću inicijativu:

Inicijativa za ubrzanje radova i osiguranje kontinuirane realizacije projekta „Prva transferzala“.

U ime građana općine Vogošća, pokrećem ovu inicijativu kojom tražim hitnije i efikasnije djelovanje Ministarstva saobraćaja Kantona Sarajevo na realizaciji projekta „Prva transferzala“, s posebnim fokusom na dionicu koja direktno utiče na saobraćajnu povezanost Općine Vogošća s ostatkom Kantona.

1.Važnost prve transferzale za Općinu Vogošća

Projekat „Prva transferzala“ od strateškog je značaja za Vogošću jer direktno utiče na:

* rasterećenje postojećih saobraćajnica, posebno magistralnog puta M-18,
* smanjenje svakodnevnih gužvi i zastoja u naseljima Hotonj, Blagovac i Kobilja Glava,
* poboljšanje povezanosti Vogošće sa centrom Sarajeva i drugim dijelovima Kantona,
* privlačenje novih investicija i ubrzanje ekonomskog razvoja.

Zbog trenutne dinamike radova i čestih zastoja, građani Vogošće svakodnevno trpe posljedice, uključujući višesatna kašnjenja i otežano kretanje.

2. Problem u realizaciji projekta

Građani su izrazili nezadovoljstvo zbog sporog tempa i čestih prekida radova na dionici koja prolazi kroz područje od Bare-Šip prema Hotonju. Kao rezultat, stvaraju se saobraćajni čepovi koji dovode do:

* dodatnog zagađenja zraka zbog produženog zadržavanja vozila,
* otežanog kretanja javnog prijevoza i hitnih službi,
* smanjenja sigurnosti učesnika u saobraćaju, posebno pješaka.

3. Prijedlog mjera Ministarstvu saobraćaja kantona Sarajevo

Predležem sljedeće korake kako bi se proces ubrzao i poboljšala koordinacija:

-Ubrzati dinamiku radova – osigurati dodatne izvođače i tehničke kapacitete radi brže realizacije ključnih dionica.

-Osigurati stalnu prisutnost nadzora na gradilištima – uvesti obaveznu svakodnevnu kontrolu izvođenja radova od strane nadzornog organa kako bi se izbjegla kašnjenja i osigurao kvalitet izvedenih radova.

-Intenzivirati saradnju sa JP Ceste F BiH i drugim institucijama – Bolja koordinacija sa JP Ceste F BiH i Općinom Vogošća radi rješavanja tehničkih i imovinsko-pravnih pitanja koja usporavaju projekat.

-Javna transparentnost i informisanje građana – Uvesti obavezu redovnog izvještavanja javnosti o napretku radova putem web stranice Ministarstva i društvenih mreža.

4. Dugoročna korist realizacije projekta

-2-

Završetak prve transferzale će:

* značajno skratiti vrijeme putovanja između Vogošće i centra Sarajeva,
* smanjiti gužve na postojećim saobraćajnicama,
* unaprijediti kvalitet zraka i životnu sredinu,
* povećati atraktivnost Vogošće za stanovanje, investiranje i razvoj turizma.

Smatram da je neophodno da Ministarstvo saobraćaja Kantona Sarajevo uloži maksimalne napore kako bi se projekat „Prva transferzala“ realizovao kontinuirano, bez nepotrebnih zastoja i da se prioritetno tretiraju dionice koje najviše utiču na saobraćajnu protočnost i kvalitet života građana općine Vogošća.

ODGOVOR

Navedena inicijativa je proslijeđena Ministarstvu saobraćaja Kantona Sarajevo-Direkciji za puteve koji su investitori projekata izgradnje dionice “I transverzale”-Poddionica Tunel Kobilja Glava-Hotonj.

POMOĆNIK NAČELNIKA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Admir Merdžanović dipl.ing. geodezije